stanford-oval/wikipedia huggingface dataset:
แซนกีฟ
แหล่งข้อมูลอื่น

ข้อมูลเกี่ยวกับ "แซนกีฟ" (อังกฤษ)
บริษัทแคปคอมผู้ผลิตเกมสตรีตไฟเตอร์ (ญี่ปุ่น)
| ด ค กตัวละครจากเกมสตรีทไฟเตอร์ |
| --- | --- |
สตรีทไฟเตอร์:  เกคิ  เก็น  เคน  โจ  เบอร์ดี  ไมค์  ริว  เรทสึ  ลี  สกัด  อาดอน  อีเกิล 
สตรีทไฟเตอร์ II:  โกคิ  ไกล์  แคมมี  ชุนลี  แซนกีฟ  ดัลซิม  ดี เจย์  บลังก้า  บัลร็อก  เฟยหลง  ที.ฮอว์ก  เวก้า  เอ็ม.ไบสัน  อี.ฮอนดะ 
สตรีทไฟเตอร์ ZERO:  กาย  คาริน  โคดี  จูนิ  จูลี  ซากุระ  โซดอม  แดน ฮิบิกิ  แนช  มากิ  โรเลนโต  โรส  อาร์.มิกะ  อินกริด 
สตรีทไฟเตอร์ EX:  การูดา  แครกเกอร์ แจ็ค  ไคริ  ชาโดว์ไกส์  ชารอน  ดารัน  ดี.ดาร์ก  นานาเสะ  แบลร์ เดม  วัลเคโน รอสโซ  สคัลโลมาเนีย  อาเรีย  อัลเลน สไนเดอร์  แอซ  ฮายาเตะ  โฮคุโตะ 
สตรีทไฟเตอร์ III:  กิลล์  คิว  ฌอน  ดัดเล่ย์  ทเวลฟ์  เนโคร  มาโคโตะ  ยูเรน  เรมี  หยาง  หยุน  ออโร  อเล็กซ์  อิบุกิ  เอเลนา  ฮิวโก 
สตรีทไฟเตอร์ IV:  โกเค็น  จูริ  ซี.ไวเปอร์  เซธ  รูฟัส  อาเบล  เอล เฟอร์เต้  ฮาคาน 
อื่น ๆ:  โก ฮิบิกิ  ชาโดลู  แคปคอม vs. เอสเอ็นเค 2  ทัตสึโนโกะ vs. แคปคอม  มาร์เวล vs. แคปคอม 3  สตรีทไฟเตอร์ X เทคเคน  เทคเคน X สตรีทไฟท์เตอร์
แม่น้ำมอสควา

| แม่น้ำมอสควา |
| --- | --- |
แม่น้ำมอสควาที่เครมลินในมอสโก
แผนที่ที่ราบลุ่มแม่น้ำวอลกา โดยเน้นที่แม่น้ำมอสควา แม่น้ำสองสายเชื่อมกันด้วยคลองมอสโก
ชื่อท้องถิ่น: Москва (รัสเซีย)
ที่ตั้ง
ประเทศ: รัสเซีย
ลักษณะทางกายภาพ
ปากน้ำ: แม่น้ำโอคา
 • พิกัด: 55°04′31″N 38°50′43″E﻿ / ﻿55.0753°N 38.8453°E﻿ / 55.0753; 38.8453
ความยาว: 473 กิโลเมตร (294 ไมล์)
พื้นที่ลุ่มน้ำ: 17,600 ตารางกิโลเมตร (6,800 ตารางไมล์)
ลุ่มน้ำ
ลำดับแม่น้ำ: โอคา→ วอลกา→ ทะเลแคสเปียน
แม่น้ำมอสควา (รัสเซีย: река́ Москва́, Москва́-река́, Moskvá-reká, อังกฤษ: Moskva River) เป็นแม่น้ำทางทิศตะวันตกของประเทศรัสเซีย แม่น้ำมีความยาว 503 กิโลเมตร (313 ไมล์) มีพื้นที่รับน้ำ 17,600 ตารางกิโลเมตร (6,800 ตารางไมล์) ไหลผ่านทางตะวันตกของกรุงมอสโกและไหลทางตะวันตกผ่านแคว้นสโมเลนสค์และแคว้นมอสโก ผ่านใจกลางของมอสโก ไหลไปทางตะวันตกเฉียงใต้ของมอสโกราว  110 km (70 mi) บริเวณที่เมืองโคลอมนา จึงไหลลงแม่น้ำโอคา แม่น้ำมอสควาเป็นหนึ่งในแควแม่น้ำของแม่น้ำวอลกาที่ไหลลงทะเลแคสเปียน
ประวัติ

นอกจากจะเป็นที่กำเนิดชนเผ่าฟินนิกแล้ว แม่น้ำมอสควายังเป็นที่กำเนิดชนเผ่าสลาฟอย่างเผ่า Vyatichi ด้วย
ศัพทมูลวิทยา

นครนี้ตั้งชื่อตามแม่น้ำ กลุ่มชน Merya และ Muroma ซึ่งเคยอาศัยอยู่ในพื้นที่นี้ เรียกแม่น้ำนี้ว่า Mustajoki (แม่น้ำดำ) ทำให้มีผู้เสนอแนะว่าชื่อนครมาจากคำนี้ แม้ว่าจะมีทฤษฎีอื่นด้วยก็ตาม เพื่อแยกชื่อแม่น้ำกับชื่อนคร ชาวรัสเซียจึงเรียกแม่น้ำว่า Moskva-reka (แม่น้ำมอสควา) แทนที่จะเรียกเป็น Moskva
แหล่งข้อมูลอื่น

"Moskva" . Encyclopedia Americana. 1920.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ 
เครื่องดันแม่น้ำพร้อมเรือบนแม่น้ำมอสควา (ค.ศ. 2020)
โครยอ-ซารัม

| --- | --- |

ประชากรทั้งหมด
500,000 คน
ภูมิภาคที่มีประชากรอย่างมีนัยสำคัญ
 อุซเบกิสถาน: 176,900 คน
 รัสเซีย: 153,156 คน
 คาซัคสถาน: 103,514 คน
 ยูเครน: 49,817 คน
 คีร์กีซสถาน: 16,807 คน
 ทาจิกิสถาน: 595 คน
 เติร์กเมนิสถาน: 396 คน
ภาษา
รัสเซีย, โครยอ-มาร์
ศาสนา
คริสต์ออร์ทอดอกซ์, พุทธ โปรเตสแตนต์, คาทอลิก และอื่น ๆ
กลุ่มชาติพันธุ์ที่เกี่ยวข้อง
ชาวเกาหลี, ชาวเกาหลีซาฮาลิน
โครยอ-ซารัม (รัสเซีย: Корё сарам; เกาหลี: 고려사람) หรือ โครยออิน (เกาหลี: 고려인; ฮันจา: 高麗人) เป็นชื่อเรียกแทนตนเองของชาวเกาหลีในกลุ่มประเทศอดีตสหภาพโซเวียต ประกอบด้วยคำสองคำคือ "โครยอ" เป็นชื่อหนึ่งของประเทศเกาหลี และ "ซารัม" แปลว่า "คน หรือ บุคคล" ประมาณการว่ามีชาวโครยอ-ซารัมในอดีตประเทศสหภาพโซเวียตราว 500,000 คน ส่วนใหญ่อยู่ในกลุ่มประเทศเอกราชแถบเอเชียกลาง นอกจากนี้ยังพบชุมชนชาวเกาหลีขนาดใหญ่ทางตอนใต้ของประเทศรัสเซีย (รอบเมืองวอลโกกราด) ทางตะวันออกไกลของรัสเซีย (รอบเมืองวลาดีวอสตอค) เทือกเขาคอเคซัส และทางตอนใต้ของประเทศยูเครน ซึ่งมีบรรพบุรุษอพยพมาจากตะวันออกไกลของรัสเซียตั้งแต่ศตวรรษที่ 19
นอกจากนี้ยังมีชาวเกาหลีอีกกลุ่มหนึ่งตั้งถิ่นฐานบนเกาะซาฮาลิน ถูกจำแนกว่าเป็นชาวเกาหลีซาฮาลิน มีส่วนน้อยถือว่าตนเป็นโครยอ-ซารัม และส่วนใหญ่ถือว่าเป็นคนละกลุ่มกัน ชาวเกาหลีกลุ่มนี้คือผู้อพยพจากจังหวัดคย็องซังและช็อลลาช่วงศตวรรษที่ 19-20 เพราะถูกรัฐบาลญี่ปุ่นนำมาเป็นแรงงานเหมืองถ่านหินบนเกาะซาฮาลิน (ขณะนั้นเป็นจังหวัดคาราฟูโตะ) ซึ่งช่วงเวลานั้นญี่ปุ่นกำลังขาดแคลนแรงงานอันเกิดจากสงครามโลกครั้งที่สอง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โครยอ-ซารัม
แก๊งสาวป่วน ก๊วนฟิตเนส?

| --- | --- |
แก๊งสาวป่วน ก๊วนฟิตเนส?
ダンベル何キロ持てる？ (Danberu Nan-Kiro Moteru?)
ชื่อภาษาอังกฤษ: How Heavy Are the Dumbbells You Lift?
แนว: สุขนาฏกรรม เสี้ยวชีวิต กีฬา
มังงะ
เขียนโดย: ยาบาโกะ ซานโดรวิช
วาดภาพโดย: MAAM
สำนักพิมพ์: โชงากูกัง
สำนักพิมพ์ภาคภาษาไทย: สยามอินเตอร์คอมิกส์
นิตยสาร: อูระซันเดย์ มังงะวัน
กลุ่มเป้าหมาย: โชเน็ง
วางจำหน่ายตั้งแต่: 5 สิงหาคม พ.ศ. 2559 – ปัจจุบัน
จำนวนเล่ม: 19 (ญี่ปุ่น) 17 (ไทย)
อนิเมะโทรทัศน์
กำกับโดย: มิตสึเอะ ยามาซากิ
เขียนบทโดย: ฟูมิฮิโกะ ชิโมะ
ดนตรีโดย: ยูการิ ฮาชิโมโตะ
สตูดิโอ: โดงาโกโบ
เครือข่าย: AT-X, Tokyo MX, KBS, SUN, TVA, BS11
ฉาย:  3 กรกฎาคม พ.ศ. 2562  –  18 กันยายน พ.ศ. 2562
ตอน: 12 (รายชื่อตอน)
 สถานีย่อยการ์ตูนญี่ปุ่น
แก๊งสาวป่วน ก๊วนฟิตเนส? (ญี่ปุ่น: ダンベル何キロ持てる？; โรมาจิ: Danberu Nan-Kiro Moteru?; แปลว่า "เธอยกดัมเบลได้กี่กิโลกรัม?") เป็นซีรีส์มังงะญี่ปุ่น แต่งเรื่องโดยยาบาโกะ ซานโดรวิช  วาดภาพโดย MAAM เผยแพร่ผ่านเว็บไซต์อูระซันเดย์และแอปพลิเคชันมังงะวันของสำนักพิมพ์โชงากูกังตั้งแต่เดือนสิงหาคม พ.ศ. 2559 ได้รับการรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 19 เมื่อเดือนกันยายน พ.ศ. 2566 ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ ซีรีส์อนิเมะดัดแปลงผลิตโดยสตูดิโอโดงาโกโบ ออกอากาศตั้งแต่กรกฎาคมถึงกันยายน พ.ศ. 2562
เนื้อเรื่อง

ซากุระ ฮิบิกิเป็นนักเรียนหญิงมัธยมปลายปีสองผู้มีนิสัยชอบกินจนน้ำหนักขึ้น ทำให้ฮิบิกิเริ่มคิดจะสมัครเข้าร่วมซิลเวอร์แมนยิม ที่ยิมฮิบิกิได้พบว่าโซริวอิง อาเคมิ นักเรียนในโรงเรียนเดียวกันก็คิดจะสมัครเข้าร่วมด้วยเช่นกัน เมื่อฮิกิบิได้พบกับมาจิโอะ นารุโซ ที่เป็นเทรนเนอร์คนหนึ่งก็รู้สึกหลงใหลจึงตัดสินสมัครกับยิม
รูปแบบต่าง ๆ > อนิเมะ

มีการประกาศดัดแปลงแก๊งสาวป่วน ก๊วนฟิตเนส? เป็นซีรีส์อนิเมะโทรทัศน์เมื่อวันที่ 15 มกราคม พ.ศ. 2562 อนิเมะผลิตโดยสตูดิโอ โดงาโกโบ และกำกับโดยมิตสึเอะ ยามาซากิ พร้อมด้วยฟูมิฮิโกะ ชิโมะเป็นผู้เขียนบท ไอ คิคุจิเป็นผู้ออกแบบตัวละคร และยูการิ ฮาชิโมโตะรับผิดชอบดนตรีประกอบ อนิเมะออกอากาศตั้งแต่วันที่ 3 กรกฎาคม พ.ศ. 2562 ถึงวันที่ 18 กันยายน พ.ศ. 2562 ทางช่อง AT-X, Tokyo MX, KBS, SUN และช่องอื่น ๆ เพลงเปิดของอนิเมะคือเพลง "Onegai Muscle" (ญี่ปุ่น: お願いマッスル) ร้องโดย ฟัยรูซ ไอ และ ไคโตะ อิชิกาวะ และเพลงปิดคือเพลง "Macho A Name?" (ญี่ปุ่น: マッチョアネーム？) ร้องโดยอิชิกาวะ อนิเมะออกอากาศทั้งหมด 12 ตอน
ดูเพิ่ม

กำปั้นอสูร โทคิตะ – ผลงานซีรีส์การ์ตูนอีกเรื่องโดยผู้เขียนเรื่องเดียวกัน
เหตุระเบิดในบอสตันมาราธอน พ.ศ. 2556

| เหตุระเบิดในบอสตันมาราธอน พ> ศ. 2556 |
| --- | --- |
ผลพวงของการระเบิดทั้ง 2 ลูก
สถานที่: บอสตัน รัฐแมสซาชูเซตส์ ประเทศสหรัฐอเมริกา
พิกัด: 42°20′59″N 71°04′45″W﻿ / ﻿42.34972°N 71.07917°W﻿ / 42.34972; -71.07917
วันที่: 15 เมษายน ค.ศ. 2013 (2013-04-15)  14.49 น. (EDT (UTC−04:00))
ประเภท: ระเบิด
อาวุธ: ระเบิดหม้ออัดความดัน
ตาย: 3 คน (หรือ 5 คน หากเจ้าหน้าที่ตำรวจ 1 นาย และผู้ก่อการ 1 คน)
เจ็บ: 183 คน
ผู้ก่อเหตุ: Tamerlan Tsarnaev (เสียชีวิต)   Dzokhar Tsarnaev (ประหารชีวิตโดยการฉีดยา)
เหตุระเบิดในบอสตันมาราธอน เกิดขึ้นเมื่อวันที่ 15 เมษายน พ.ศ. 2556 โดยระเบิดสองลูกเกิดระเบิดขึ้นในการแข่งขันบอสตันมาราธอน 2013 เมื่อเวลา 14.49 น. ตามเขตเวลาตะวันออก  (1.49 น. ของวันรุ่งขึ้น ตามเวลาประเทศไทย) บนถนนบอยล์สตัน ใกล้จัตุรัสโคพลีย์ ซึ่งเป็นบริเวณหน้าเส้นชัยของการแข่งขัน มีผู้เสียชีวิต 3 คน และบาดเจ็บอีก 183 คน
ประธานาธิบดีบารัค โอบามาแถลงอย่างเป็นทางการเกี่ยวกับเหตุระเบิดสามชั่วโมงหลังจากเหตุระเบิด โดยกล่าวว่าในขณะนี้ทางการยังไม่ทราบว่าใครเป็นผู้วางระเบิด แต่ทางรัฐบาลสหรัฐอเมริกาจะทำการสืบสวนอย่างถึงที่สุด
การระเบิด

ระเบิดเกิดขึ้นสองครั้งโดยห่างกันประมาณ 200 หลา (180 เมตร) ภาพวีดีโอจากบริเวณเส้นชัยแสดงให้เห็นถึงช่วงเวลา 12 วินาทีระหว่างการระเบิดทั้งสอง ระเบิดลูกแรกระเบิดขึ้นใกล้กับร้าน Marathon Sports ที่ตั้งอยู่ที่เลขที่ 671–673 ถนนบอยล์สตัน ส่วนลูกที่สองระเบิดที่เลขที่ 755 ถนนเดียวกัน ห่างจากลูกแรกไปทางทิศตะวันตกไปประมาณ 1 ช่วงตึก นาฬิกาการแข่งขันขณะระเบิดลูกแรกระเบิดบอกเวลา 04:09:43 (4 ชั่วโมง 9 นาที 43 วินาที) ทั้งนี้ก่อนหน้าการระเบิด เจ้าหน้าที่ได้ทำการตรวจหาวัตถุระเบิดถึงสองครั้ง โดยครั้งหลังทำการค้นหาไปก่อนเกิดการระเบิดเพียงหนึ่งชั่วโมง
เจ้าหน้าที่ผู้บังคับใช้กฎหมายเชื่อว่าระเบิดที่ระเบิดนั้นเป็นระเบิดแสวงเครื่อง
การระเบิด > วัตถุระเบิดอื่น

รายงานเบื้องต้นขัดแย้งกันว่ามีการค้นพบวัตถุระเบิดอื่นเพิ่มหรือไม่ ทั้งนี้มีการค้นพบหีบห่อและกระเป๋าต้องสงสัยจำนวนมาก เช่น ระเบิดหม้ออัดความดัน
 มีการรายงานว่าหน่วยเก็บกู้วัตถุระเบิดตำรวจบอสตันได้ทำการระเบิดแบบจำกัดวงกับหนึ่งในวัตถุต้องสงสัย ในการแถลงข่าวโดยผู้ว่าการรัฐ เดวอล แพทริกกล่าวว่ามีวัตถุระเบิดเพียง 2 ลูกนั้นเท่านั้น
ผู้เสียหาย

มีผู้เสียชีวิตที่ได้รับการยืนยันจำนวน 3 คน ได้แก่
มาร์ติน ริชาร์ด เด็กชายอายุ 8 ขวบ
ครายส์เทิล แคมป์เบล วัย 29 ปี ผู้จัดการร้านอาหารแห่งหนึ่ง
Lü Lingzi (จีนตัวย่อ: 吕令子; จีนตัวเต็ม: 呂令子) นักศึกษาหญิงชาวจีนมหาวิทยาลัยบอสตัน ซึ่งสถานกงสุลจีน ประจำนครนิวยอร์ก ได้ออกมายืนยันแล้ว
ผู้ได้รับบาดเจ็บจำนวนมากได้รับบาดแผลจากสะเก็ดระเบิดบริเวณขาส่วนล่างซึ่งชี้ให้เห็นว่าตัววัตถุระเบิดอยู่ต่ำระดับพื้น
การตอบสนอง

เจ้าหน้าที่กู้ภัย ผู้ร่วมเหตุการณ์ทั้งผู้ชมและนักกีฬาต่างเข้าช่วยผู้ได้รับบาดเจ็บในทันที ไม่นานหลังจากนั้น เที่ยวบินทั้งหมดที่ท่าอากาศยานนานาชาติโลแกนถูกสำนักงานบริหารการบินแห่งชาติออกคำสั่งห้ามบิน เมืองอื่น ๆ ในรัฐแมสซาชูเซตส์ต่างเตือนให้ตำรวจเตรียมพร้อมและระมัดระวัง
การแข่งขันมาราธอนถูกยุติในทันที ตำรวจทำตามแผนภาวะฉุกเฉินโดยให้นักวิ่งที่เหลือเบนเส้นทางออกจากเส้นชัยไปยังบอสตันคอมมอนและจัตุรัสเคนมอร์ โรงแรมลีน็อกซ์ซึ่งอยู่ในละแวกใกล้เคียงถูกสั่งอพยพไปด้วย  ตำรวจทำการปิดตายจากจุดเกิดเหตุออกไปในรัศมี 15 ช่วงตึก
โดยการตอบสนองในประเทศไทย จากการตรวจสอบคนไทยที่ได้รับบาดเจ็บที่ตรวจสอบโดยสถานกงสุลใหญ่ในนครนิวยอร์ก ผลออกมาว่าไม่พบคนไทยบาดเจ็บหรือเสียชีวิต ซึ่งยิ่งลักษณ์ ชินวัตร นายกรัฐมนตรี ได้ออกมาแสดงความเสียใจต่อเหตุระเบิดครั้งนี้ ในขณะที่ พลตำรวจเอก อดุลย์ แสงสิงแก้ว ผู้บัญชาการตำรวจแห่งชาติ พร้อมด้วยฝ่ายความมั่นคงได้ประชุมเพื่อวางมาตรการในการดูแลคนไทยและนักท่องเที่ยวในสหรัฐอเมริกาแล้ว โดยที่จะเพิ่มมาตรการดูแลประชาชนในพื้นที่เสี่ยงมากขึ้นด้วย
การสอบสวน

สำนักงานสอบสวนกลางแห่งสหรัฐอเมริการ่วมกับสำนักงานแอลกอฮอล์ บุหรี่ อาวุธปืนและวัตถุระเบิด หน่วยสืบราชการลับกลางแห่งสหรัฐอเมริกา และ ศูนย์ต่อต้านการก่อการร้ายแห่งชาติทำการสืบสวนเหตุการณ์ระเบิดในครั้งนี้ โดยถือว่าเหตุการณ์นี้เป็นการก่อการร้าย เบื้องต้นไม่มีข่าวกรองใดๆ ว่าการก่อการร้ายเช่นนี้จะเกิดขึ้น ปีเตอร์ คิง ซึ่งเป็นหนึ่งในคณะกรรมาธิการข่าวกรองสภาผู้แทนราษฎร บอกว่า "ผมได้รับรายงานสรุปลับสุดยอดว่าด้วยระดับภัยคุกคามต่อสหรัฐฯ เมื่อสัปดาห์ที่แล้ว ไม่มีหลักฐานว่าจะเกิดเหตุการณ์เช่นนี้แม้แต่นิดเดียว"
การสอบสวน > ผู้ต้องสงสัย

ในการแถลงข่าวเมื่อวันที่ 18 เมษายน สำนักงานสอบสวนกลางแห่งสหรัฐอเมริกาปล่อยภาพนิ่งและภาพเคลื่อนไหวของผู้ต้องสงสัยสองคน พร้อมทั้งร้องขอให้มหาชนช่วยตามหาและระบุตัวตน โดยสำนักงานสอบสวนกลางแห่งสหรัฐอเมริกาบอกว่า หนึ่งในผู้ต้องสงสัยทั้งสองปรากฏเห็นว่าทำการวางกระเป๋าสะพายลง ไม่กี่นาทีก่อนการระเบิดลูกที่สอง ภายหลังเจ้าหน้าที่ได้ระบุตัวว่าผู้ต้องสงสัยทั้งสองคือพี่น้องชื่อ Tamerlan Tsarnaev (รัสเซีย: Тамерлан Царнаев) และ Dzhokhar Tsarnaev (รัสเซีย: Джохар Царнаев) ซึ่งเป็นชาวเชเชนบริเวณเทือกเขาคอเคซัสที่อพยพเข้ามาในสหรัฐอเมริการาวปี 2543 หรือ 2544
ผลกระทบ

เหตุระเบิดครั้งนี้ ส่งผลกระทบต่อการจัดการแข่งขันกีฬาหลายรายการ โดยการแข่งขันบาสเก็ตบอลระหว่างทีมบอสตันและเซลติกส์และเพเซอร์ส ที่จะจัดขึ้นที่บอสตันในคืนวันที่ 15 เมษายน พ.ศ. 2556 เอ็นบีเอต้องยกเลิกการแข่งขัน นอกจากนี้การแข่งขันฮ็อกกี้ NHL ต้องถูกเลื่อนออกไปก่อน แม้แต่การแข่งขันอเมริกันฟุตบอล โดย แฟรงค์ ฮอว์กินส์ อดีตรองประธานอาวุโสฝ่ายธุรกิจของลีกอเมริกันฟุตบอลระดับชาติ ได้บอกว่า "เหตุระเบิดจะส่งผลกระทบต่อการแข่งขันกีฬาทั้งหมด ทำให้คนลังเลที่จะเข้าร่วมการแข่งขันที่มีฝูงชนจำนวนมาก เพราะการแข่งขันบนถนนทำให้ยากที่จะรักษาความปลอดภัยได้อย่างเต็มที่แบบเดียวกับการแข่งขันในสนามกีฬา" นอกจากนี้ตามกำหนดเดิมจะมีการแข่งขันมาราธอนอีก 34 รายการในสหรัฐอเมริกาในช่วงอีกกว่าหนึ่งสัปดาห์จนถึงสิ้นเดือน และผู้จัดการแข่งขันในเมืองโอคลาโฮมาซิตี จะหารือกับเจ้าหน้าที่รัฐบาลและตำรวจเพื่อพิจารณาปรับเพิ่มการรักษาความปลอดภัยสำหรับการแข่งขันที่จะจัดขึ้นในวันที่ 28 เมษายน พ.ศ. 2556 อย่างไร ส่วนผู้จัดการแข่งขันมาราธอนในกรุงลอนดอนของอังกฤษกำลังทบทวนการรักษาความปลอดภัยสำหรับการแข่งขันในวันที่ 21 เมษายน พ.ศ. 2556 ที่จะมีผู้เข้าร่วมเกือบ 37,000 คนด้วยเช่นกัน
แหล่งข้อมูลอื่น

Coverage from Boston.com
Live Updates on Explosions at the Boston Marathon by The New York Times
แผนที่แสดงจุดเกิดเหตุครั้งแรก (ขวา) และครั้งที่สอง (ซ้าย)
ประธานาธิบดีบารัค โอบามาแถลงอย่างเป็นทางการเกี่ยวกับเหตุระเบิด
โดมทรงหัวหอม

รายละเอียดของโดมทรงหัวหอมบนมหาวิหารเซนต์เบซิล ในกรุงมอสโก ประเทศรัสเซีย
โดมทรงหัวหอม (รัสเซีย: луковичная глава; อังกฤษ: onion dome) เป็นอาคารทรงโดมแบบหนึ่ง มักจะสร้างเป็นโบสถ์ของศาสนาคริสต์นิกายรัสเซียนออร์ทอดอกซ์ ส่วนที่เป็นโดมนั้นจะมีเส้นผ่าศูนย์กลางมากกว่าส่วนฐานที่รองรับด้านล่าง และมักมีความสูงมากกว่าความกว้าง อาคารขนาดเหล่านี้มียอดแหลมและลายเกลียวคล้ายกับหัวหอม ด้วยเหตุนี้จึงนิยมเรียกกันว่า "โดมทรงหัวหอม"
หลังคาครอบที่สำคัญแบบอื่น ๆ ของโบสถ์นิกายนี้ คือ "โดมทรงหมวกเหล็ก" (helmet dome) (เช่น โดมของวิหารเซนต์โซเฟีย ในเมืองนอฟกอรอด และวิหารอัสสัมชัญ ในเมืองวลาดีมีร์ ประเทศยูเครน นอกจากนี้ยังมี "โดมทรงลูกแพร์" (pear domes) เช่น วิหารเซนต์โซเฟียในเมืองเคียฟ และ "โดมดอกบัวตูม" (bud dome) สถาปัตยกรรมบาโรก (เช่น โบสถ์เซนต์แอนดรูส์ในเคียฟ)
แหล่งข้อมูลอื่น

ภาพโดมทรงหัวหอมอื่น ๆ เก็บถาวร 2007-02-03 ที่ เวย์แบ็กแมชชีน
โซเวียตอินฟอร์มบูโร

ข่าวจากโซเวียตอินฟอร์มบูโรในหนังสือพิมพ์ปราฟดา
โซเวียตอินฟอร์มบูโร (รัสเซีย: Советское информационное бюро (Sovetskoye informatsionnoye byuro), หรือที่รู้จักในชื่อ โซอินฟอร์มบูโร (Совинформбюро)) เป็นสำนักข่าวของสหภาพโซเวียตในช่วงปี ค.ศ. 1941 ถึง ค.ศ. 1961 ก่อตั่งขึ่นในวันที่ 24 มิถุนายน ค.ศ. 1941 โดยเปิดขึ่นในช่วงสงครามโลกครั้งที่สองโดยอยู่ในการกำกับของกรรมการราษฎรฝ่ายกลาโหมและคณะกรรมาธิการกลางแห่งพรรคคอมมิวนิสต์สหภาพโซเวียต
From the Soviet Information Bureau by Yuri Levitan. May 8, 1945
The 2nd Belorussian Fronthad completed the rout of the Germans of Army Group Danzig and on March 30, stormed the town and fortress of Gdansk (Danzig), an important port and a first-class naval base on the Baltic Germans. The banner of the Polish National State was unfurled over the city... 30 March 1945.
ในช่วงสงครามโลกครั้งที่สองโซเวียตอินฟอร์มบูโรได้เป็นเครื่องมือของ All-Slavonic Committee, Anti-Fascist Committee of Soviet Women, Anti-Fascist Committee of the Soviet Youth, Anti-Fascist Committee of Soviet Scientists และ the Jewish Anti-Fascist Committee (JAC) ในการโฆษณาชวนเชื่อเพื่อต่อต้านนาซีหลังจากที่สงครามโลกครั้งที่สองยุติลงโซเวียตอินฟอร์มบูโรยังคงทำงานต่อจนปี
ค.ศ. 1961 โซเวียตอินฟอร์มบูโรจึงเปลี่ยนชื่อเป็น Novosti Press Agency (APN) และเปลี่ยนเป็นรีอะโนวัสติในปัจจุบัน
ผู้อ่าวข่าววิทยุ

ยูรี เลวีตัน
แม่น้ำวอลกา

แม่น้ำวอลกาในเมืองยาโรสลัฟล์ ยามเช้าในฤดูใบไม้ร่วง
แม่น้ำวอลกา (รัสเซีย: Волга; อังกฤษ: Volga) เป็นแม่น้ำที่ยาวที่สุดของทวีปยุโรป มีความยาวทั้งสิ้น 3,690 กิโลเมตร และถือกันโดยทั่วไปว่าเป็นแม่น้ำประจำชาติรัสเซีย ไหลผ่านทางด้านตะวันตกของประเทศ และเป็นแกนหลักของระบบแม่น้ำที่ใหญ่ที่สุดของยุโรป[ต้องการอ้างอิง] แหล่งเก็บกักน้ำที่ใหญ่ที่สุดในโลกบางแห่ง ก็อยู่ตามแนวลำน้ำสายนี้ หากรวมความยาวของแม่น้ำสายย่อย และคูคลองต่าง ๆ ทั้งหมดที่มีทั้งสิ้น 151,000 สาย แม่น้ำจะยาวถึง 574,000 กิโลเมตร และหากรวมพื้นที่ของลำน้ำทั้งหมด จะเทียบเท่ากับ 1 ใน 3 ของอาณาเขตฝั่งยุโรปของรัสเซีย วอลกาแบ่งออกเป็น 3 ส่วนใหญ่ ๆ คือวอลกาตอนบน วอลกาตอนกลาง และวอลกาตอนล่าง[ต้องการอ้างอิง]
เรื่องที่มาของชื่อวอลกายังเป็นที่ถกเถียงกัน บางฝ่ายเชื่อว่าชื่อแม่น้ำน่าจะมีรากมาจากภาษาฟินแลนด์ ขณะที่บางคนก็บอกว่า ชื่อนี้คล้ายกับคำในภาษาสลาฟ ที่แปลว่า เปียกหรือชื้น นอกจากชื่อวอลกาแล้ว คนหลายเชื้อชาติยังเรียกชื่อแม่น้ำนี้แตกต่างกันไป ทอเลมีเรียกว่า "รา" ขณะที่ในยุคกลางเรียกว่า "อิทิล" หรือ "เอเทล"
การเดินทาง

ต้นน้ำของแม่น้ำอยู่ที่เนินเขาวัลได ซึ่งสูงจากระดับน้ำทะเล 225 เมตร ทางตะวันตกเฉียงเหนือของมอสโก และห่างจากเซนต์ปีเตอส์เบิร์กไปทางตะวันออกเฉียงใต้ราว 320 กิโลเมตร แม่น้ำไหลมาทางตะวันออกจนมาถึงเมืองคาซัน จากที่นี่มันได้วกลงใต้ และออกสู่ทะเลแคสเปียนที่เมืองอัสตราคัน ซึ่งต่ำกว่าระดับน้ำทะเล 28 เมตร
แม่น้ำสายย่อย

วอลกามีระบบแม่น้ำสายย่อยมากมาย ที่สำคัญก็อย่างเช่นแม่น้ำกามา โอกา เว็ตลูกา และซูรา แม่น้ำวอลกา และแม่น้ำสายย่อยของมันถูกเรียกรวมกันว่า ระบบแม่น้ำวอลกา ที่ให้ความชุ่มชื้นกับพื้นที่ 1.35 ล้านตารางกิโลเมตร ซึ่งเป็นพื้นที่มีประชากรอยู่อาศัยหนาแน่นที่สุดของรัสเซีย บริเวณดินดอนสามเหลี่ยมปากแม่น้ำวอลกามีความยาวราว 160 กิโลเมตร โดยประกอบด้วยแม่น้ำสายเล็ก ๆ และคลองมากถึง 500 สาย และเป็นบริเวณเดียวในรัสเซียที่เราสามารถพบดอกบัว นกกระทุง และนกฟลามิงโกได้ ในช่วง 3 เดือนของฤดูหนาว แม่น้ำจะถูกปกคลุมไปด้วยน้ำแข็งเกือบตลอดความยาวลำน้ำ
แหล่งความมั่งคั่ง

ตามแนวลำน้ำ มีโรงไฟฟ้าพลังน้ำขนาดใหญ่ตั้งอยู่ถึง 9 แห่ง และเขื่อนใหญ่อีกหลายแห่ง ก่อให้เกิดเป็นแหล่งเก็บกักน้ำหลังเขื่อนขนาดใหญ่มากมาย
วอลกามีความสำคัญต่อระบบการขนส่งและการเดินเรือภายในประเทศอย่างมาก เขื่อนทุกแห่งตามแนวลำน้ำมีระบบชิปล็อกขนาดใหญ่ ที่จะทำให้เรือขนาดใหญ่ สามารถเดินทางจากปลายสุดของแม่น้ำขึ้นไปจนเกือบถึงบริเวณต้นน้ำได้ ระบบคลองมอสโก ทำหน้าที่เชื่อมต่อแม่น้ำวอลกากับแม่น้ำมัสควา คลองวอลกา-ดอน เชื่อมต่อระหว่างแม่น้ำดอนกับทะเลดำ ส่วนเส้นทางน้ำวอลกา-บอลติก เชื่อมต่อทะเลสาบทางเหนือ เมืองเซนต์ปีเตอส์เบิร์ก และทะเลบอลติก ระบบสาธารณูปโภคทางน้ำเหล่านี้ ถูกออกแบบมาให้รองรับเรือขนาดใหญ่ได้ อย่างระบบชิพล็อกในแม่น้ำวอลกามีขนาดถึง 290 x 30 เมตร ส่วนในแม่น้ำ หรือคลองสายอื่นๆของวอลกา อาจจะเล็กลงกว่านี้เล็กน้อย
มีเรือต่างชาติจำนวนจำกัดที่ได้รับอนุญาตให้เข้ามาวิ่งในเส้นทางสัญจรเหล่านี้ได้ แต่หลังจากที่รัสเซียมีการคบค้าสมาคมกับโลกภายนอกมากขึ้น คาดว่าในเร็ว ๆ นี้นโยบายดังกล่าวอาจจะมีการเปลี่ยนแปลง
วอลกาให้ความชุ่มชื้นกับเขตตะวันตกของรัสเซียส่วนใหญ่ ดินที่อุดมสมบูรณ์ตามแนวชายฝั่งแม่น้ำ ทำให้ดินแดนแถบนี้เป็นแหล่งผลิตพืชธัญญาหารสำคัญ นอกจากนั้นแถวนี้ยังมีแร่ธาตุสำคัญมากมาย อุตสาหกรรมปิโตรเลียมจำนวนไม่น้อยมีศูนย์กลางอยู่ในเขตลำน้ำนี้ นอกจากนั้น แถบนี้ก็ยังพบก๊าซธรรมชาติ เกลือ และโพแทช บริเวณดินดอนสามเหลี่ยมปากแม่น้ำวอลกา และ ทะเลแคสเปียนที่อยู่ใกล้ๆกัน เป็นแหล่งสัตว์น้ำที่ชุกชม โดยเมืองอัสตราคาน ถือเป็นศูนย์กลางอุตสาหกรรมไข่ปลาคาเวียร์
การที่อุตสาหกรรม และการเกษตรที่มีการใช้สารเคมีจำนวนมากไปกระจุกอยู่ตามแนวลำน้ำ ปัจจุบันจึงมีความวิตกเรื่องปัญหาสภาวะแวดล้อมของแม่น้ำ
แคสเปอร์สกี

แคสเปอร์สกี (อังกฤษ: Kaspersky; /kæˈspɜrski/ รัสเซีย: Касперского) คือกลุ่มผลิตภัณฑ์ซอฟต์แวร์ป้องกันไวรัสที่พัฒนาโดยบริษัท แคสเปอร์สกีแล็บ (อังกฤษ: Kaspersky Lab; รัสเซีย: Лаборатория Касперского) โดยมีสำนักงานใหญ่ตั้งอยู่ที่กรุงมอสโกในประเทศรัสเซีย
แคสเปอร์สกีแล็บ เริ่มผลิตและพัฒนาโปรแกรมมาตั้งแต่ปี พ.ศ. 2541 (ค.ศ. 1998) โดยมีผู้ริเริ่มโครงการคือ ยูจีน แคสเปอร์สกี
ผลิตภัณฑ์ > แคสเปอร์สกี อินเทอร์เน็ตซิเคียวริตี

เป็นผลิตภัณฑ์ของแคสเปอร์สกี้ โดยมีคุณสมบัติการป้องกันไวรัสและมัลแวร์คอมพิวเตอร์ได้อย่างมีประสิทธิภาพ และอีกทั้งยังช่วยป้องกันความเสี่ยงการโดนคุกคามทางไซเบอร์ได้อีกด้วย โดยเป็นหนึ่งในผลิตภัณฑ์ของแคสเปอร์สกี้ที่ได้รับความนิยมมากที่สุด
ผลิตภัณฑ์ > แคสเปอร์สกี แอนติไวรัส

เป็นผลิตภัณฑ์ของแคสเปอร์สกี้ โดยมีคุณสมบัติการป้องกันไวรัสและมัลแวร์คอมพิวเตอร์ได้อย่างมีประสิทธิภาพ รวมทั้งการวิเคราะห์ไฟล์ที่เสียหายอันเกิดจากไวรัสหรือมัลแวร์ได้อีกด้วย
ผลิตภัณฑ์ > แคสเปอร์สกี โมเบิลซิเคียวริตี

เป็นผลิตภัณฑ์ของแคสเปอร์สกี้ที่ออกแบบให้บริการสำหรับสมาร์ทโฟน ไอโอเอส และ แอนดรอยด์ โดยมีคุณสมบัติการป้องกันไวรัสและมัลแวร์ได้อย่างมีประสิทธิภาพ รวมทั้งการป้องกันภัยคุกคามและรองรับการเชื่อมต่อ Secure VPN ที่ให้บริการโดยแคสเปอร์สกีอีกด้วย
แหล่งข้อมูลอื่น

เว็บไซต์แคสเปอร์สกี
เว็บไซต์แคสเปอร์สกี ภาษาไทย
โรงอุปรากรและบัลเลต์แห่งรัฐชูวัช

| --- | --- |


ที่อยู่: 1, Moscow prospect เชบอกซารี สาธารณรัฐชูวัช ประเทศรัสเซีย
เปิดใช้สนาม: 22 พฤษภาคม 1960
ปีที่ใช้งาน: 1960-ปัจจุบัน
เว็บไซต์
opera21.ru
โรงอุปรากรและบัลเลต์แห่งรัฐชูวัช (รัสเซีย: Чувашский государственный театр оперы и балета, ชูวัช: Чӑваш патшалӑх оперӑпа балет театрӗ) เป็นโรงอุปรากรและโรงละครบัลเลต์ในนครเชบอกซารี สาธารณรัฐชูวัช ประเทศรัสเซีย
ทุก ๆ ปี ที่โรงอุปรากรมีกาาจัดเทศกาลการปสดงอุปรากรนานาชาติในชื่อของมักชิม มีไฮลอฟ ซึ่งจัดเป็นประจำมาตั้งแต่ปี 1991 นอกจากนี้ยังมีเทศกาลแสดงบัลเลต์นานาชาติประจำปีมาตั้งแต่ปี 1997, การแข่งขันนักร้องอุปรากรรุ่นใหม่ตั้งแต่ปี 2010 และเทศกาลโอเปอเรตตา (Operetta) ตั้งแต่ปี 2010 ทั้งหมดนี้ล้วนเป็นส่วนหนึ่งของมรดกทางวัฒนธรรมในชูวัช
โรงอุปรากรนี้เปิดให้บริการครั้งแรกในปี 1960 โดยมีการแสดงอุปรากรรอบปฐมทัศน์คือเรื่อง ชีฟวาร์มัน (ชูวัช: Шывармань, อักษรโรมัน: Shyvarman) โดยเอฟ วาซีเลฟ (F. Vasilev) ผู้ประเดิมตำแหน่งผู้อำนวยการโรงละครคือบอริส มรร์คอฟ
โคซมีเชสกีเรย์ซ

| โคซมีเชสกีเรย์ซ |
| --- | --- |
ฉากภาพยนตร์ในโคซมีเชสกีเรย์ซ
กำกับ: Vasili Zhuravlov
เขียนบท: Aleksandr Filimonov คอนสตันติน ซีออลคอฟสกี
อำนวยการสร้าง: Boris Shumyatskiy
นักแสดงนำ: Sergei Komarov Kselniya Moskalenko Vassili Gaponenko Nikolai Feoktistov Vasili Kovrigin
บริษัทผู้สร้าง: มอสฟีล์ม 
วันฉาย:   มกราคม ค.ศ. 1936 (1936-01) 
ความยาว: 70 นาที
ประเทศ: สหภาพโซเวียต
ภาษา: รัสเซีย
โคซมีเชสกีเรย์ซ (รัสเซีย: Космический рейс, อักษรโรมัน: Kosmicheskiy reys: Fantasticheskaya novella) เป็นภาพยนตร์แนววิทยาศาสตร์ของสหภาพโซเวียต 
เดิมที่แล้วภาพยนตร์มีแผนสร้างในปี 1924 ด้วยผู้สร้างภาพยนตร์ชาวรัสเซีย Vasili Zhuravlov แต่ว่าไม่ได้มีโอกาสสร้างจนถึงปี 1932 ที่ Komsomol (สหภาพเยาวชนคอมมิวนิสต์) กลับมาสถาปนาอีกครั้ง ด้วยการสร้างภาพยนตร์นี้จะให้มีความสนใจในการเรียนด้านอวกาศ โดย Zhuravlov ได้ปรึกษากับ คอนสตันติน ซีออลคอฟสกี เกี่ยวกับทฤษฎีและวิศวกรด้านยานอวกาศวิทยาศาสตร์ในการเขียนบทภาพยนตร์นี้ แต่ซีออลคอฟสกีเสียชีวิตก่อนที่ภาพยนตร์นี้จะสร้างเสร็จ
ชื่อยานอวกาศทั้งสองลำในภาพยนตร์นี้ ตั้งชื่อตามผู้นำสหภาพโซเวียตโจเซฟ สตาลิน และ คลีเมนต์ โวโรชีลอฟ นอกจากนี้ยังมีฉากเปิดไฟกระพิบว่า "CCCP" (อักษรย่อของ "สหภาพโซเวียต"ในภาษารัสเซีย) จากดวงจันทร์สู่โลก
โคซมีเชสกีเรย์ซทั้งหมดเป็นภาพยนตร์เงียบและเข้าฉายในช่วงต้นปี 1936 เท่านั้นก่อนที่จะถูกเอาออกโดยกองตรวจพิจารณาโซเวียต และไม่เคยเข้าฉายอีกเลยจนถึงคริสต์ทศวรรษที่ 1980
นักแสดง

Sergei Komarov รับบท Pavel Ivanovich Sedikh
Kselniya Moskalenko รับบท Professor Marina
Vassili Gaponenko รับบท Andryusha Orlov
Nikolai Feoktistov รับบท Capt. Viktor Orlov
Vasili Kovrigin รับบท Professor Karin
แหล่งข้อมูลอื่น

โคซมีเชสกีเรย์ซ ที่อินเทอร์เน็ตมูวีเดตาเบส
Kosmicheskiy reys ที่ยูทูบ (English subtitles)
Space Flight intertitles
โคราบลีชตูร์มูยุตบัสติโอนืย

| โคราบลีชตูร์มูยุตบัสติโอนืย |
| --- | --- |

กำกับ: มีฮาอิล โรมม์
เขียนบท: Aleksandr Shtein
นักแสดงนำ: Ivan Pereverzev   Gennadi Yudin   Vladimir Druzhnikov   Sergey Bondarchuk
กำกับภาพ: Yu-Lan Chen   Aleksandr Shelenkov 
ตัดต่อ: Yeva Ladyzhenskaya
ดนตรีประกอบ: Aram Khachaturyan 
บริษัทผู้สร้าง: มอสฟิล์ม 
วันฉาย:   ค.ศ. 1953 (1953) 
ความยาว: 94 นาที
ประเทศ: สหภาพโซเวียต
ภาษา: รัสเซีย
โคราบลีชตูร์มูยุตบัสติโอนืย (รัสเซีย: Корабли штурмуют бастионы, Korabli shturmuyut bastiony) เป็นภาพยนตร์แนวสงครามอิงประวัติศาสตร์จากสหภาพโซเวียตในปี 1953 กำกับโดย มีฮาอิล โรมม์ นำแสดงโดย Ivan Pereverzev, Gennadi Yudin และ Vladimir Druzhnikov
ภาพยนตร์เรื่องนี้เล่าอัตชีวประวัติของฟิโอดอร์ อูชาคอฟ นายทหารเรือกองทัพเรือจักรวรรดิรัสเซียในคริสต์ศตวรรษที่ 18 โดยเป็นภาคต่อจากภาพยนตร์เรื่อง อัดมีรัลอูชาคอฟ ที่เข้าฉายในปีเดี่ยวกัน
บรรณานุกรม

Rollberg, Peter. Historical Dictionary of Russian and Soviet Cinema. Scarecrow Press, 2008.
แหล่งข้อมูลอื่น

โคราบลีชตูร์มูยุตบัสติโอนืย ที่อินเทอร์เน็ตมูวีเดตาเบส
โคตรคนการ์เดี้ยน

| โคตรคนการ์เดี้ยน |
| --- | --- |
ใบปิดภาพยนตร์
กำกับ: Sarik Andreasyan
เขียนบท: Andrei Gavrilov
อำนวยการสร้าง:   Sarik Andreasyan  Gevond Andreasyan  Vladimir Polyakov  Max Oleinikov  Nikita Argunov 
นักแสดงนำ:   Sebastien Sisak  Sanzhar Madiyev  Anton Pampushnyy  Alina Lanina  Valeria Shkirando  Stanislav Shirin  Vyacheslav Razbegaev 
กำกับภาพ: Maksim Osadchiy-Korytkovskiy
ตัดต่อ: Georgiy Isaakyan
ดนตรีประกอบ: Georgiy Zheryakov
บริษัทผู้สร้าง:   Enjoy Movies  Argunov Studio  Renovatio 
ผู้จัดจำหน่าย: Turbo Films
วันฉาย:   23 กุมภาพันธ์ ค.ศ. 2017 (2017-02-23) 
ความยาว: 100 นาที
ประเทศ: รัสเซีย
ภาษา: ภาษารัสเซีย
ทุนสร้าง: 330 ล้านรูเบิล  ($5 ล้านดอลลาร์)
โคตรคนการ์เดี้ยน (รัสเซีย: Защитники Zaschitniki) เป็นภาพยนตร์แนว neo-noir และ ซูเปอร์ฮีโรของรัสเซียกำกับการแสดงโดยผู้กำกับชาวรัสเซียเชื้อสายอาร์เมเนีย Sarik Andreasyan โดยภาพยนตร์นี้มีเนื้อหาเกี่ยวกับกลุ่มซูเปอร์ฮีโรของสหภาพโซเวียตในช่วงสงครามเย็น
นักแสดง

Sebastien Sisak รับบท Ler (Armenian for mountain)
Anton Pampushnyy รับบท Ursus
Sanzhar Madiev รับบท Khan
Alina Lanina รับบท Senia
Valeria Shkirando รับบท Head of "Patriot" Secret organization
Vyacheslav Razbegaev รับบท Major-general Nikolai Dolgov
Stanislav Shirin รับบท August Kuratov
แหล่งข้อมูลอื่น

โคตรคนการ์เดี้ยน ที่อินเทอร์เน็ตมูวีเดตาเบส
Zaschitniki ที่อินสตาแกรม
(รัสเซีย) Official page เก็บถาวร 2016-06-21 ที่ เวย์แบ็กแมชชีน in Enjoy Movies website